La Platako Euskal Etxea

La Platako euskal etxea, ofizialki Centro Basko Euzko Etxea, Argentinako La Plata hirian dagoen euskal etxe bat da, Buenos Aires probintzian. 1944an inauguratu zen. 14. kaleko 1245 eta 58 zenbakien arteko izkinan kokaturik dago.

 Historia 
La Plata hiriko euskaldunak Pereyra Iraola parkean biltzen ziren aire librean San Fermin, San Inazio edota bestelako jaiak ospatzera. La Plataren sorreraren 61. urteurrena ospatzeko (1943ko azaroaren 21ean) Casiano de Goldaraz apaizak euskal folklorearen erakusketa bat egitea proposatu zuen eta egun osoko egitaraua antolatu zen. Sortzen Garbiaren katedraleko mezan Lagun Onak abesbatzak abestu zuen, Argentinar Antzokian euskal dantzak egin ziren eta "La Navarra" gozotegian erromeria ospatu zen.

Egun hartan sortu zen giroaz animatuta 1944ko urtarrilaren 1ean Centro La Casa de los Baskos "Euzko Etxea" (CCBEE) elkartea sortu zen. Jesús Juan Torre izan zen elkartearen lehenengo presidentea. 1947an eskuratu zuten gau egungo egoitza.

Historian zehar hiru alditan antolatu du Argentinako Euskal Astea (Semana Nacional Vasca), 1982an, 2004an eta 2008an.

2019ko apirilean elkartearen 75. urteurrena ospatu zuten.

 Helburuak 
Honako hauek dira Centro Basko Euzko Etxeak dituen helburu nagusiak:

 Euskadiko ohitura historiko, artistiko eta erlijiosoak zabaltzea
 Liburutuegi bat osatzea, Argentinako eta euskal jatorriko literatura hobestuz.
 Argentinan eta Argentinatik kanpora dauden euskal etxeekin harremanak sendotzea
 Argentinako euskaldun eta euskal jatorriko pertsona garrantzitsuak ohoratzea
 Euskal komunitatearen ongizatea
 Bazkideei egoitza bat eskaintzea euskal jarduerak eta ohiturak garatzeko.

 Baliabideak 
Euzko Etxearen egoitzaren barnean hainbat baliabide eta instalazio aurkitzen dira:

 Eguzkia aldizkaria
 Centro Basko jatetxea
 Matxin Burdin liburutegia: Jose Hernandezek idatzitako Matxin Burdin olerki argentinar epikoaren izena darama.
 Kiroldegia
 Trinketea

 Jarduerak 
Honako jarduera hauek egiten dira Euzko Etxean:

 Jai instituzionalak: Aberri Eguna, San Fermin, San Inazio, Elkartearen urteurrena, Urtezahar eguna... Dantza erakustaldiak izaten dira, paella eta pintxo txapelketak, literatura eta argazki lehiaketak...
 Argentinako Euskal Astea
 Karta-joko txapelketak eta pilota txapelketak
 Bidaienak: 
 Argentinan: Euskal Astera, barnetegietara, bestelako formakuntzetara...
 Euskal Herrira: Aiton amonek haien herrira, euskara ikasketak amaitzera, nazioarteko kongresuetara
 Argentinako eta Euskal Herriko Instituzio nagusiekin harremanak eratzea: Argentinako Gobernua, Eusko Jaurlaritza, La Platako Unibertsitatea, Euskal Herriko Unibertsitatea, Eusko Ikaskuntza...

 Iruditegia 

 Munduko Euskal Etxeen mapa 
erdian|thumb|380x380px|Ikus Munduko euskal etxeen mapa interaktiboa (Wikidatako datuekin, 2025)

 Erreferentziak 

 Ikus, gainera 
 Euskal etxeak
 Euskal diaspora

 Kanpo estekak 
 La Platako Euzko Etxearen webgune ofiziala
 www.euskaletxeak.eus

Kategoria:Argentinako euskal etxeak
Kategoria:La Plata